KZN-vrou sterf toe trein haar trapArgieffoto ŉ Vrou is by Mariannhill in KwaZulu-Natal dood nadat ŉ trein haar getref het, het paramedici Woensdag gesê. Die ongeluk het Maandagaand by die Klaarwater-treinstasie gebeur. ŉ Man is Saterdagaand by dieselfde treinstasie dood. “Omstanders het die vrou van die spoor af tot by die pad toe gedra,” het Robert Mckenzie, woordvoerder van die provinsiale nooddienste, gesê. “Sy is op die toneel dood verklaar.” Maroela Media het vroeër berig nog ŉ man is Saterdagaand dood nadat ŉ trein hom naby Petrusburg in Bloemfontein in die Vrystaat getref het. ŉ Man is ook Vrydag in die Wes-Kaap dood nadat ŉ trein hom getref het. Dit is dus vier mense binne vier dae.